
 REPUBLIKA HRVATSKA
 VARAŽDINSKA ŽUPANIJA
   Upravni odjel za poslove
    Skupštine i župana
Povjerenstvo za provedbu natječaja
Varaždin, 28. kolovoza 2026.g.
	
	Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11.,4/18., 96/18.,112/19.,17/25.) Varaždinska županija, Upravni odjel za poslove Skupštine i župana, raspisao je javni natječaj objavljen u Narodnim novinama broj 95. od 28. kolovoza 2026. godine za prijam u službu: 


· vježbenika  sa završenim sveučilišnim diplomskim studijem ili sveučilišnim integriranim prijediplomskim i diplomskim studijem ili stručnim diplomskim studijem novinarstva ili odnosa s javnošću – 1 izvršitelj na određeno vrijeme od 12 mjeseci

Riječi i pojmovi koji imaju rodno značenje korišteni u ovim uputama i obavijestima odnose se jednako na muški i ženski spol, bez obzira na to jesu li korišteni u muškom ili ženskom rodu.

UPUTE I OBAVIJESTI KANDIDATIMA

1.OPIS POSLOVA KOJE ĆE VJEŽBENIK  OBAVLJATI U TIJEKU VJEŽBENIČKE PRAKSE

	Zadatak 1:                                                                                                                          50%
1. osmišljavanje govora, te priprema odgovornih osoba za protokolarna događanja i nastupe u medijima,
1. praćenje i kontrola pravovremenog objavljivanja informacija o aktivnostima župana, zamjenika župana i upravnih tijela Županije u medijima i  web stranici Županije,
· obavlja poslove informiranja javnosti i komunikacije s medijima:
1. priprema najave, pozive, priopćenja za javnost, obavijesti, reagiranja/demantije, izjave, intervjue, materijale za novinare
1. izvještava i prezentira aktivnosti županijskih tijela u medijima
1. odgovara na medijske upite te brine o pravovremenom postupanju i njihovom rješavanju
1. organizira konferencije i briefinge za novinare i komunicira s novinarima 
· održava internetske stranice, sastavlja i prilagođava vijesti za objavu na internetskim stranicama te iste ažurira,
1. sastavlja priopćenja, govore i druge prigodne riječi za potrebe župana i zamjenika župana.



	Zadatak 2                                                                                                                          50%

· organizira i priprema protokolarna događanja u Županiji i službena primanja župana, zamjenika župana i predsjednika Županijske skupštine, 
· vodi brigu i poduzima radnje da tijek ceremonijalnog događaja ili manifestacije protekne sukladno planu, pravilima i dobroj praksi,
· prigodom posjete domaćih i stranih delegacija priprema prigodan program i vodi goste te ih upoznaje s poviješću i zanimljivostima Županije,
· surađuje kod utvrđivanja protokola odlazaka i boravaka dužnosnika Županije u službenim posjetima,
· organizira i priprema obilježavanja obljetnica i važnih datuma za Varaždinsku županiju,
· organizira manifestacije od županijskog značaja, prigodne proslave i obilježavanje drugih značajnih datuma,
· obavlja i druge poslove po nalogu pročelnika, sukladno propisima te općim i pojedinačnim aktima županijskih tijela.




2.TESTIRANJE KANDIDATA

Pravni i drugi izvori za pripremanje kandidata za testiranje:

Pitanja kojima se testira provjera znanja i sposobnosti bitnih za obavljanje poslova  za koje je raspisan natječaj  i za koje će se vježbenik osposobljavati temelje se na sljedećim propisima:

1.Zakon o lokalnoj i područnoj (regionalnoj) samoupravi („Narodne novine“ broj 33/01,    60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20)
2. Statut Varaždinske županije, („Službeni vjesnik Varaždinske županije“ broj 14/18, 7/20, 65/20-pročišćeni tekst, 11/21),
3. Uredba o uredskom poslovanju („Narodne novine“ broj 75/21.)
4. Zakon o pravu na pristup informacijama („Narodne novine“ broj 25/13., 85/15.,69/22.)

5. Zakon o medijima („Narodne novine“ broj 59/04., 84/11., 81/13.,114/22.)

6. Zakon o elektroničkim medijima ("Narodne novine" broj 111/21., 114/22.) 

7. Zakon o grbu, zastavi i himni Republike Hrvatske te zastavi i lenti predsjednika Republike Hrvatske  („Narodne novine“ broj 55/90.,26/93., 29/94.)

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete natječaja. 


2.PODACI O PLAĆI

Vježbenik za vrijeme vježbeničkog staža ima pravo na 85% plaće poslova radnog mjesta najniže složenosti njegove stručne spreme.
Plaću čini umnožak koeficijenta složenosti poslova radnog mjesta za koje se vježbenik osposobljava i osnovice za izračun plaće, uvećan za 0,5% za svaku navršenu godinu radnog staža.
Koeficijent složenosti poslova  radnog mjesta viši stručni suradnik je 2,56 uz osnovicu za izračun plaće u iznosu od 872,00 eura bruto.
Dodatak na radni staž izračunava se tako da se umnožak osnovice i  koeficijenta radnog mjesta pomnoži sa 0,5% za svaku navršenu godinu radnog staža.


PRAVILA I POSTUPAK TESTIRANJA

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

Po utvrđivanju identiteta, kandidatima će biti podijeljena pitanja za pisanu provjeru znanja.
Navedena pisana provjera traje 60 minuta.
Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:
· koristiti se bilo kakvom literaturom odnosno bilješkama;
· koristiti mobitel ili druga komunikacijska sredstva;
· napuštati prostoriju u kojoj se provjera odvija:
· razgovarati s ostalim kandidatima
niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Na pisanoj provjeri znanja kandidatima se dodjeljuje od 1 do 10 bodova.
Intervju se provodi samo s kandidatima koji su ostvarili najmanje 50% bodova  na pisanoj provjeri.
Rezultati intervjua boduju se na isti način kao i pisana provjera  i to od 1 do 10 bodova. 
Kandidati koji su pristupili  testiranju imaju pravo uvida u rezultate provedenog postupka.
Nakon prethodne provjere znanja i sposobnosti  Povjerenstvo  utvrđuje rang listu kandidata prema ukupnom broju ostvarenih bodova. 
Izabrani kandidat pozvat će se da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike dokaza o ispunjavanju formalnih uvjeta iz javnog natječaja, čiji su preslici priloženi uz prijavu na javni natječaj, a u slučaju nedostavljanja traženih isprava u ostavljenom roku, smatrati će se da je osoba odustala od prijma u službu. 


Vrijeme održavanja prethodne provjere znanja i sposobnosti kandidata bit će objavljeno na ovoj web stranici te na oglasnoj ploči Varaždinske županije, najkasnije pet dana prije održavanja provjere.

                                                                                                 VARAŽDINSKA ŽUPANIJA

